kardosdrur/scandi-wiki huggingface dataset:
Markedsføring

Markedsføring er en betegnelse for alle de aktiviteter, en virksomhed kan foretage sig for at fremme afsætningen af en idé, et produkt eller en serviceydelse.

Betegnelsen dækker over produktplanlægning, markedsundersøgelse, produktudvikling, prisfastsættelse, distribution, konkurrentanalyse, reklame, PR, emballage, tryksager, merchandise, kampagner osv.

Der findes mange definitioner på markedsføring, måske fordi den fokuserer på bestemte situationer eller interessenter. Der er begrebsforvirring, fordi markedsføring forveksles med reklame. Reklame er blot et af mange led i en markedsføringsproces og anvendes som regel først, når virksomheden har defineret sit produkt og sin målgruppe. Markedsføring beskæftiger sig også med situationer, hvor der endnu ikke eksisterer et produkt og/eller et marked.

Markedsføring trækker på en række fagområder som økonomi, psykologi, sociologi og antropologi. På visse økonomiuddannelser benyttes afsætning som betegnelse for marketing.

Se også 
Branding
Corporate branding
Mødebooking
Lydbranding
Dina Birte Al-Erhayem

Dina Al-Erhayem (2. oktober 1975 - 29. december 2019) var en dansk skuespiller med dansk-irakisk baggrund. Hun var opvokset i Gilleleje som barn af en dansk mor og en irakisk far og havde tre ældre søskende. Hun var uddannet skuespiller fra Århus Teater i 2003. Hun var studievært på DR2´s ugentlige trosmagasin Univers og var i 2014 vært på Dinas Talkshow på Dk4. I december 2014 kom Ole Stephensen til som medvært, hvorefter titlen blev Dinas og Oles Talkshow.

Udover sit arbejde som skuespiller og talkshowvært var Dina en efterspurgt konferencier og sanger. Hun udgav CD´en "Se min kjole". Hun optrådte tidligere også som stand-up-komiker. Dinas filmdebut var novellefilmen Istedgade (2006) instrueret af Birgitte Stærmose.

Kort før sin død fortalte Dina Al-Erhayem om sin religiøse udvikling fra ateist og buddhist til kristen.

Referencer

Ekstern henvisning 
 
 

Teaterskuespillere fra Danmark
Tv-værter fra Danmark
Personer der har begået selvmord
Touch rugby

Touch rugby er en variant af rugby, hvor spillerne blot berører hinanden på ballerne/hofterne i stedet for at takle.

Rugby
Henning Carlsen

Henning Carlsen (født 4. juni 1927 i Aalborg, død 30. maj 2014 i København) var en dansk filminstruktør. Han instruerede en del film, hvoraf især Sult er kendt og anerkendt; den er blandt andet medtaget i Kulturkanonen.

Karriere 
Henning Carlsen begyndte med at lave kortfilm i starten af 1950'erne, og han fik et gennembrud med De gamle (1961). Samtidig med at han lavede flere kortfilm, begyndte han også at lave spillefilm, og allerede med den første, Dilemma, vandt han internationalt ry. Med filmatiseringen af Knut Hamsuns roman Sult fik han et stort gennembrud.

Siden instruerede han både internationale og danske film, blandt andet filmatiseringer af romaner af Aksel Sandemose og Jens August Schade.

Henning Carlsen var i perioden 1968-1981 leder af Dagmar-biograferne i København.

Hans sidste film blev indspillet i Mexico og var baseret på den nobelprisvindende forfatter Gabriel García Márquez' bog Erindringer om mine bedrøvelige ludere. Filmen fik premiere i 2012.

Filmografi

Spillefilm 
 Dilemma (1962)
 Hvad med os? (1963)
 Kvindedyr (1965)
 Sult (1966)
 Mennesker mødes og sød musik opstår i hjertet (1967)
 Klabautermanden (1969)
 Er I bange? (1971)
 Man sku' være noget ved musikken (1972)
 En lykkelig skilsmisse (1975)
 Da Svante forsvandt (1975)
 Hør, var der ikke en som lo? (1978)
 Pengene eller livet (1982)
 Oviri (1986)
 Pan (1995)
 I Wonder Who's Kissing You Now (1998)
 Springet (2005)
 Erindring om mine bedrøvelige ludere (2012)

Kortfilm / dokumentarfilm (uddrag) 
 Penge (1954)
 De gamle (1961)
 Familiebilleder (1964)
 Ung (1965)
 Er I bange? (1971)

Forfatterskab 
Henning Carlsen skrev to bøger. Hans selvbiografi med titlen Mit livs fortrængninger udkom i 1998 på forlaget Gyldendal. Hans anden bog, Flyvske billeder, blev udgivet i 2000 på samme forlag. Denne bog handler om vejen til realiseringen af to af de største teknologiske fremskridt i menneskets historie: flyvningen og det levende billede. Flyvske billeder er også udgivet på engelsk under titlen Images in Flight.

Referencer

Eksterne henvisninger 
 
 

Filminstruktører fra Danmark
Kunstnere på finansloven (afdøde)
Personer med enkeltværker i Kulturkanonen
Personer fra Aalborg
Personer i Kraks Blå Bog (afdøde)
Dojo

Dojo er en japansk betegnelse for et træningssted, beregnet til udøvelse af en vej, især kendt fra japansk budo.

Oversætter man tegnene i dojo et for et ...
 道 do – vej, måde, lære
 場 jo – sted, placering
... betyder det "stedet for vejen".

Inden for zenbuddhisme bruger man ordene zendo (禅道) og dojo synonymt, som betegnelse for en hal til meditation.

Indretning 

Traditionerne omkring indretning af dojo varierer fra stilart til stilart og fra skole til skole. Nogle anvender et billede af grundlæggeren af den stilart der trænes og dets placering kan omtales som shomen (正面) – "forreste side". Nogle stilarter indkorporerer shinto-traditioner og har et lille alter, såkaldt kamidana (神棚), og denne placering kan betegnes som shinden (神殿).

Væggen modsat kaldes shimoza (下座) – den lave side – og her vil indgangen typisk være.
Står man med front til shomen/shinden kaldes væggen til højre for joseki eller kamiza (上席) – det øverste sæde, og væggen til venstre shimoseki (下席) – det laveste sæde. Traditionelt sidder eleverne med front til shomen/shinden og efter ancienitet eller rangorden med de højest graduerede op mod joseki og de lavest graduerede ned mod shimoseki.

Honbu Dojo 
Honbu Dōjō (本部道場) er en betegnelse for hovedskolen og hovedkvarteret for en given stilart, omend ikke alle bruger navnet. Inden for judo er den tilsvarende betegnelse Kodokan.

Eksempler på dojo 
 Aikikai Honbu Dojo
 Butokuden
 Kodokan
 Shotokan
 Yoshinkan Honbu Dojo

Referencer 

Japansk kampsport
TV3+

TV3+ er en dansk tv-kanal. Ejes af Viaplay Group. Det er en søsterkanal til TV3.

Kanalen opstod i 1995, da den blev lanceret under navnet TV6 Danmark, som var specielt henvendt sig til kvinder, og senere i 1996 blev den sammenlagt med ungdomskanalen ZTV som blev lukket ned samme år og TV6 Danmark blev erstattet af en ny kanal der blev kaldt 3+. 3+ blev først etableret i 1994 og senere begyndte den at sende via satellit fra London i 1996 samtidig med ZTV, inden den blev nedlagt året efter. Ligesom TV3 ejes TV3+ af Nordic Entertainment Group. 

TV3+ sender hovedsagelig amerikanske film, serier og underholdningsprogrammer. Kanalen sender ligesom TV3 hele døgnet.

Kanalen står for omkring 4 procent af danskernes samlede tv-sening.

Norge 
Den norske 3+ blev skabt på samme måde som den danske 3+, ved at ZTV Norge, TV6 Norge og Sportskanalen slog sig sammen i 1996. Den norske 3+ eksisterede derimod kun i tre måneder før den blev nedlagt.

TV3+ i HD 

Fra februar 2010 har man kunne se TV3+ i HD. Nogle programmer bliver vist i såkaldt "opskaleret" HD – og andre i ægte HD. Man kan se om det er ægte HD, ved at se på logo'et i den ene side af toppen på skærmen. Hvis det er gult i feltet hvor der står HD, er det rigtig High Defenition – og hvis det er gennemsigtigt i feltet, hvor der står HD, er det opskaleret.

Se også 
 Onside
 Fodbold uden filter
 Fodbold for fan'

Referencer

Eksterne henvisninger 
 TV3+'s hjemmeside 

Etableret i 1995
Etableret i 1996
Tv-kanaler fra Viasat
+
Interne Affærer (tv-serie)

Interne Affærer (Original titel: JAG) er en amerikansk tv-serie. Serien blev producerert fra 1995-2005, i alt 10 sæsoner.

I Danmark har serien kørt på TV3 og 3+.

Medvirkende 
 David James Elliott – Harmon "Harm" Rabb (Sæson 1-10)
 Catherine Bell – Sarah "Mac" MacKenzie (Sæson 2-10)
 Patrick Labyorteaux – Bud J. Roberts, Jr. (Sæson 2-10)

Eksterne kilder/henvisninger 

 Seriens side hos CBS
 Seriens side hos USA Network
 

Dramaserier fra USA
Amerikanske tv-serier fra 1990'erne
Amerikanske tv-serier fra 2000'erne
Tv-programmer fra NBC
Tv-programmer fra CBS
Prosit

Prosit (, måtte det gavne – præsens konjunktiv af prodesse, der betyder "at gavne", af pro = "for" og sit = "måtte det være") er det udtryk, man bruger, når en anden person nyser.

Overtro 
Overtroen tolkede et nys som en varsel, og man håbede ved at sige "Prosit!", at nyset blev en god varsel. Hos Homer i Odysseen lyder en replik: "Min søn har nyst til det, jeg sagde. Så vil det sikkert ske." Det har også været hævdet, at skikken stammer fra pestens tid, da heftig nysen kunne være det første tegn på smitte; men en hoste ville have været et mere ildevarslende symptom, og alligevel kender man ingen afværgende hilsner i forbindelse med hoste.

Prosit på tysk 

På tysk anvendes "prosit" eller "proost" tilsvarende det danske "skål" Tyskere siger Gesundheit! (= Sundhed!), når nogen nyser.

Kilder

Eksterne henvisninger 

Ord og vendinger
Spådom
Hovedgård (flertydig)

Hovedgård har flere betydninger
 Hovedgård: En hovedgård er en større landbrugsejendom eller herregård hvortil der var tilknyttet forskellige privilegier.
 Hovedgård (by): En stationsby i Ørridslev Sogn, Horsens Kommune.
 Hovedgård (herregård): En herre- eller hovedgård i Ørridslev Sogn, Horsens Kommune.
Nordøen

Nordøen er den nordligste af New Zealands to store øer. Landets hovedstad Wellington ligger på sydspidsen af øen, og landets største by Auckland ligger på nordsiden.

Øen har et areal på 113.700 km² og er dermed mindre end Sydøen. Øen er verdens 14. største ø.

Øer i New Zealand
Herschendsgave

Herschendsgave er en herregård i Fruering Sogn i Skanderborg Kommune.

Herschendsgave er oprettet som slægtshus i 1767 af kammerråd Peder Herschend, der ved auktionen over en del af en tidligere Skanderborg rytterdistrikts jord købte gods ved Gjesing Øde Mølle (nu Gammel Gjesing). Peder Herschend hed oprindelig Peder Sørensen, stammede fra jævne bønder i Herskind i Skivholme Sogn. Han satte sig for at blive herremand, hvilket lykkedes med flid og initiativ.

Godset forblev i slægtens eje til 1929. Den nuværende hovedbygning, der i 1868 afløste en ret beskeden bygning i egetræsbindingsværk, er et herskabeligt bygningsværk i to etager med firkantet tårn og højt spir, tegnet af ingeniør J.C. Clausen fra Horsens.

Herschendsgave Gods er på 177 hektar

Ejere af Herschendsgave

 (1600-1767) Kronen
 (1767-1796) Peder Sørensen Herschend
 (1796-1823) Peter Pedersen Herschend
 (1823-1853) Peter Petersen Herschend
 (1853-1901) Peter Petersen Herschend
 (1901-1920) Christian Frederik Petersen Herschend
 (1920-1929) Fritz A. Christiansen Herschend
 (1929-1931) Sigvald Pedersen
 (1931-1935) Johannes Jensen 
 (1935-1949) C. Laursen
 (1949-1970) I. S. Laursen
 (1970-) Svend Laursen

Eksterne kilder/henvisninger
 G. Nørgård Jepsen: ''Gaard og slot i midtjylland

Herregårde i Skanderborg Kommune
Herregårde i Skanderborg Amt
Nomic

Nomic er en type spil, hvor deltagerne kan ændre reglerne, og hvor målet med spillet således kan forandres undervejs.

Spil og lege
Forza (tidsskrift)

Fodboldmagasinet FORZA udkom første gang 15. april 2004 og sidste gang 24. november 2006.

Magasinet udkom på papir hver fredag, ligesom det bragte daglige nyheder om fodbold på nettet via www.forza.dk. 

www.forza.dk blev i februar 2007 overtaget af Fodboldmagasinet TIPS-bladet.

Bladet var ejet af mediekoncernen ncom, der blandt også udgiver gadget-bladet Gear, IT-avisen ComON og it-branchebladet CRN. Chefredaktører på FORZA var Anders Bay indtil 2005 og siden Ellen Bentzen.

Fodbold i Danmark
Tidsskrifter fra Danmark
Tidsskrifter om sport
Etableret i 2004
Ophørt i 2006
Ada eller Ardor

Ada eller Ardor (orig. Ada or Ardor: A Family Chronicle) er en roman af Vladimir Nabokov fra 1969. Den er samtidig hans længste.

Inspireret af den russiskfødte forfatters eksil i USA, udspiller romanens handling sig i en alternativ verden, Antiterra, hvor USA og Rusland er smeltet sammen til et land, Amerussia. Handlingen er kompleks, men centrerer sig om to søskendes livslange incestuøse forhold, der kobles sammen med lange filosofiske refleksioner om tidens karaktér. Bogen er rig på intertekstuelle referencer til både Nabokovs egne og andre forfatteres værker.

Romaner fra USA
Litteratur i 1977
Kilroy Travels

Kilroy Travels er et nordisk rejsebureau, der fokuserer på unge mennesker, herunder oplevelsesrejser og backpacking.

Kilroy Travels' historie går tilbage til SSTS, Scandinavian Student Travel Service, der var en sammenslutning af nordiske rejseselskaber stiftet af nordiske studenterorganisationer. SSTS stiftedes i 1951 og havde som formål at samle indkøb af flybilletter og gøre dem tilgængelige for studerende. De nordiske studenterorganisationer, der var involverede var DIS Rejser (Danmark), Travela (Finland), Univers Reiser (Norge) og SFS Resebyrå (Sverige). SSTS oplevede en hurtigt voksende popularitet, men blev først i 1987 reorganiseret til den virksomhed der i dag er kendt som Kilroy Travels. I de efterfølgende år har Kilroy Travels opkøbt indtil flere rejseselskaber i Europa og ejes i dag af danske Axcel (29,5 %), finske HYY Group (63.4 %) og de nordiske studenterorganisationer (7,1 %).

KILROY eksisterer i dag i otte lande: KILROY Denmark, KILROY Sweden, KILROY Norway, KILROY Finland, KILROY Belgium, KILROY Netherlands, KILROY Iceland og KILROY Poland.

Se også 
 Jysk Rejsebureau

Eksterne links 
 Kilroy Travels' danske hjemmeside

Rejsebureauer i Danmark
Aguascalientes (by)

Aguascalientes er hovedstad i den vestligt-centralt beliggende mexicanske delstat Aguascalientes. Den ligger langs Río Aguascalientes bredder, i 1.888 meters højde.

Aguascalientes blev grundlagt den 22. oktober 1575. I 1835 blev byen hovedstad i den nydannede stat med samme navn, da dennes territorium blev udskilt fra nabostaten Zacatecas]. 

Byen fik sit navn, der stammer fra de spanske ord "aguas calientes" som betyder "varme vande", på grund af de varme kilder, der var overalt i området. Kilderne bliver brugt i kursteder og endda i private hjem. Indbyggerne i Aguascalientes (både byen og staten) kaldes på spansk for hidrocálidos eller "hydrotermiske" folk.

Ifølge den seneste folktælling fra Mexicos statistikkontor (INEGI), var Aguascalientes storbyområde i 2000 landets trettendestørste byområde målt på antallet af indbyggere, med over 900.000 personer. Byen er en af de hurtigst voksende byer i Mexico, og har på ti år vokset så meget, at nabokommunen Jesus Marias hovedby er blevet annekteret og nu er blevet gjort til en forstad. Private kilder anslår at indbyggertallet i 2005 var nået op på 1 million.

Den største Nissan-fabrik uden for Japan, ligger i byen. Mexicos to eneste Texas Instruments-fabrikker ligger også i byen.

Berømte hidrocálidos 
 Antonio Acevedo Escobedo, forfatter
 José María Bocanegra, mexicansk præsident
 Francisco Díaz de León, kunstner
 Gabriel Fernández Ledesma, kunstner
 Manuel M. Ponce, musiker
 José Guadalupe Posada, kunstner
 Saturnino Herrán, kunstner
 Ramón López Velarde, digter
 Miguel Angel Barberena Vega, politiker
 Jose Antonio Zapata, journalist

Referencer

Ekstern henvisninger 

 Aguascalientes kommunens hjemmeside 

Byer i Mexico
Kommuner i Mexico
Etableret i 1575
Pnin

Pnin er en roman af Vladimir Nabokov fra 1953.

Romanen er en tragisk-humoristisk og delvist selvbiografisk skildring af det russiske emigrantmiljø i USA i midten af 1900-tallet.

Romaner
John Deacon

John Richard Deacon (født 19. august 1951) var bassist i Queen.

John Richard Deacon blev født i Oadby, Leicester. Hans forældre hed Lillian Molly og Arthur Henry Deacon. Som 7-årig fik han sin første guitar, en rød plastic Tommy Steele-special. Hans far var meget interesseret i elektronik, så han prøvede også at få John Deacons karriere til at gå den vej.

John Deacon var helt vild med The Beatles, og efter at have købt deres to første LP’er besluttede han sig for at lære at spille på guitar. Han fik sig et avisbud-job, så han kunne tjene penge til en ny og bedre guitar.

I 1965, da han var 14 år gammel, startede han sit første band, The Opposition, hvori John Deacon var rytmeguitarist. I 1966 forlod deres bassist bandet, og John Deacon købte sig en bas til 22 £ og blev bassist. Bandet ændrede navn til The New Opposition.

I 1969 forlod John Deacon bandet(nu kaldet ART) for at tage til London. Der studerede han elektronik på Chelsea College, og i en periode var han ikke involveret i nogen form for musik. Han havde dog sin akustiske guitar med, for en sikkerheds skyld.

I oktober 1970 var han inde og se en Queen-koncert. Om dette mindedes han kun:

På sit andet år på Chelsea College indså han, at musikken manglede ham. Han overbeviste sin mor om at køre hans udstyr til universitetet, og han ledte nu efter bands at spille i, men uden held i første omgang.

I starten af 1971 mødte John Deacon Brian May og Roger Taylor fra Queen. De havde haft en masse bassister, men ingen af dem havde samme ambitioner som resten af gruppen. De spurgte nu Deacon, om han var interesseret i at være med i bandet, hvilket han gerne ville. Han kom nogle dage senere med sin bas og hjemmelavede forstærkere, nu kendt som den legendariske "Deacy Amp", til audition. Han lærte at spille "Son & Daughter", der senere kom med på gruppens første album, og nogle andre. Dette var nok til at sikre ham pladsen som det fjerde og sidste medlem af Queen.

John Deacon var det stille medlem, der ikke gjorde det store væsen af sig. Han skrev en del numre, der blev pæne hits for gruppen, blandt andet "You're My Best Friend", "Another One Bites the Dust", "I Want to Break Free" og "Friends Will Be Friends". Desuden var han på baggrund af sine ingeniørstudier god at have med i starten af gruppens karriere, når der var problemer med udstyret. Senere blev han ifølge gruppens øvrige medlemmer ansvarlig for gruppens økonomi.

Da Freddie Mercury døde i 1991, blev Deacon så berørt, at han besluttede sig for at stoppe sin musikalske karriere. Han har siden kun optrådt få gange med de to øvrige fra gruppen, og han deltog ikke, da Queen blev optaget i Rock and Roll Hall of Fame. 

Privat har han siden 1975 været gift med Veronica Tetzlaff. Parret har seks børn.

Eksterne henvisninger 

 

Queen
Musikere fra England
Rockmusikere fra Storbritannien
Bassister fra Storbritannien
Basguitarister
Roger Meddows-Taylor

Roger Meddows-Taylor (født d. 26. juli 1949 i Kings Lynn, Norfolk, England) er trommeslager i det engelske rockband Queen.

Liv og karriere 
Rogers familie flyttede til Truro i Cornwall, da han var helt ung. Da han var omkring 8 år, så han, at hans fætter spillede enkelte melodier på sin guitar og bestemte sig, at han også ville have en guitar. Først spillede han de grundlæggende akkorder på en ukulele. På dette trin betragtede han formen af et band.

Første band 
Bandet hed Bubblingover Boys og spillede skifflemusik (en type folkemusik med en jazz- og blues-indflydelse, hvor man sædvanligvis bruger hjemmelavede eller improviserede instrumenter som washboard, te-brystbass, kazoo, cigar-æsker fiddle eller en kam og papir, og lignende). The Bubblingover Boys spillede kun en gang til et Bosvigo School-skolebal. Det var kortlevet hovedsagligt, fordi ingen af dem var specielt gode. Han var tildelt en choral stipend, hvilket involverede Roger i domkirkekoret. Han kunne ikke så godt lide det, da han aldrig betragtede sig selv som kordrenge-typen, men den syngende erfaring blev nyttig senere.

Nyt instrument, nye muligheder 
Valget af at spille guitar falmede for ham, og han fandt sig selv mere og mere egnet til trommerne. Han fandt nogle trommer og fik samlet sammen til et trommesæt ved at købe brugte dele. I løbet af 1963 havde ham og nogle venner formet et band kaldt The Cousin Jacks. Han var først på rytmeguitar men senere overtog han trommerne. Bandet brød op efter et år. I 1965 valgte han et lokalt band kaldet Johnny Quale and the Reactions. I september 1965 forlod forsangeren, Johnny, bandet lige før de var reserveret til at spillede et gig. Roger var den eneste tilbage, som kunne synge. De droppede den første del af navnet og kaldte det bare Reaction. Han blev deres nye forsanger. Reaction blev splittet op i midten af 1968 og han drog tilbage til London for at gå på universitet.

Queen 
En dag så han en annonce, hvor de ledte efter en Ginger Baker/Mitch Mitchell-type-trommeslager til et nyt band. Han meldte sig i forbindelse med navnet på kortet den følgende dag, og det var en guitarist kaldet Brian May.

Han var det første medlem af Queen, der startede en solokarriere, med udgivelsen af Fun In Space i 1981. 3 år senere udgav han Strange Frontier. Mens han stadig var i Queen havde han formet et nyt band kaldet The Cross i 1988. De udsendte deres debutalbum kaldet Shove It samme år. Koret udsendte 2 album før disbanding. Endda et enkelt album fra ham var Happiness udkom i 1994 og det nyeste album, Electric Fire blev udsendt i 1998. Roger Taylor fortsatte efter John Deacons udmeldelse af bandet, sammen med guitaristen Brian May i deres samarbejde med Paul Rodgers, kaldet Queen + Paul Rodgers

Eksterne henvisninger 
 

Queen
Musikere fra England
Trommeslagere fra Storbritannien
Rockmusikere fra Storbritannien
Universal Plug and Play

Universal Plug and Play (forkortet UPnP) er en netværksarkitektur designet til at simplificere hjemmenetværk. Med UPnP er det blevet simplere for forbrugere at sammensætte PC'er, printere, trådløse apparater og andet tilbehør til hjemmekontoret. UPnP gør brug af TCP/IP-protokollen til at transportere data mellem de forbundne apparater i hjemmet. Teknologien kan bruges på stort set alle styresystemer og kan anvendes af stort set alle netværksapparater trådløse eller ej.

Teknologi
Status quo

Status quo er et latinsk begreb, der betyder tingenes tilstand. Begrebet anvendes oftest gennem opretholdelse af status quo, hvilket betyder at en situation må vedblive at være som den er. Her betyder status quo noget i retning af tingenes uforandrede tilstand.

Den oprindelige betydning er dog noget anderledes, idet den fuldstændige formulering er status quo ante bellum, hvilket betyder tilstanden som forud for krigen. Her er der tale om at genoprette "status quo".

Latinske vendinger
Antagelse